ddrg/super_eurlex huggingface dataset:
Komission asetus (ETY) N:o 1882/92, annettu 8 päivänä heinäkuuta 1992, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta



Virallinen lehti nro L 189 , 09/07/1992 s. 0027 - 0027

Suomenk. erityispainos Alue 3 Nide 43 s. 0067

Ruotsink. erityispainos Alue 3 Nide 43 s. 0067



KOMISSION ASETUS (ETY) N:o 1882/92, annettu 8 päivänä heinäkuuta 1992, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 356/92(2), ja erityisesti sen 11 artiklan 8 kohdan, sekä katsoo, että komission asetuksen (ETY) N:o 2677/85(3), sellaisena kuin se on viimeksi muutettuna asetuksella (ETY) N:o 1008/92(4), 14 artiklassa määritellään oliiviöljyn puhdistuksessa saatujen sivutuotteiden denaturointijärjestelmä; 14 artiklan uutta versiota on sovellettu kuitenkin vasta 1 päivästä heinäkuuta 1992 alkaen, ennen tätä päivämäärää kesken olevien sopimusten toteuttamisen mahdollistamiseksi, denaturointijärjestelmän soveltamisen helpottamiseksi denaturoinnissa käytettävien aineiden luettelo sekä niiden käyttämistä koskevat edellytykset olisi mukautettava, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2677/85 14 artiklan 1 kohta seuraavasti. "1 Asetuksen (ETY) N:o 3089/78 4 artiklan 1 kohdan a alakohdassa tarkoitetun edellytyksen noudattamisen valvomiseksi jokainen yhteisössä tuotettu oliiviöljyn tai uutetun oliiviöljyn puhdistuksessa saatu sivutuote on sekoitettava ennen sen öljyä puhdistavasta yrityksestä poistumista johonkin seuraavista tuotteista jäljempänä esitettyjen vähimmäisprosenttimäärien mukaisesti: - puhdistuksessa saatu hapan soijaöljy: 20 prosenttia, - puhdistuksessa saatu hapan rapsiöljy: 30 prosenttia, - puhdistuksessa saatu hapan rapsiöljy, jonka erukahappopitoisuus on vähintään 25 prosenttia triglyseridien rasvahappojen kokonaispitoisuudesta, kunnes sekoituksen tuloksena olevan tuotteen erukahappopitoisuudeksi saadaan 2,5, - puhdistuksessa saatu hapan pellavaöljy: 5 prosenttia." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 39, 15.2.1992, s. 1 (3) EYVL N:o L 254, 25.9.1985, s. 5 (4) EYVL N:o L 106, 24.4.1992, s. 12
Komission asetus (ETY) N:o 2176/92, annettu 30 päivänä heinäkuuta 1992, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 liitteen A täydentämisestä



Virallinen lehti nro L 217 , 31/07/1992 s. 0070 - 0070

Suomenk. erityispainos Alue 3 Nide 44 s. 0052

Ruotsink. erityispainos Alue 3 Nide 44 s. 0052



KOMISSION ASETUS (ETY) N:o 2176/92, annettu 30 päivänä heinäkuuta 1992, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 liitteen A täydentämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna asetuksella (ETY) N:o 2057/92(2), ja erityisesti sen 4 artiklan 5 kohdan, sekä katsoo, että komission asetuksen (ETY) N:o 1164/89(3) liite A sisältää luettelon ensisijaisesti kuitujen tuotantoon tarkoitetuista pellavalajikkeista, jotta nämä lajikkeet voitaisiin erottaa ensisijaisesti siementen tuotantoon tarkoitetuista lajikkeista; ensisijaisesti kuitujen tuotantoon tarkoitettujen uusien pellavalajikkeiden käytön vuoksi mainittua liitettä on syytä täydentää, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1164/89 liitteeseen A lajikkeet seuraavasti: "Argos", "Bertelin", "Evelin", "Hermes" ja "Nike". 2 artikla Tämä asetus tulee voimaan 1 päivänä elokuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 146, 4.7.1970, s. 1 (2) EYVL N:o L 215, 30.7.1992, s. 16 (3) EYVL N:o L 121, 29.4.1989, s. 4
Neuvoston asetus (ETY) N:o 2760/92, annettu 21 päivänä syyskuuta 1992, pöytäkirjan N:o 3 muuttamisesta tehdyn ETY-Islanti-sekakomitean päätöksessä N:o 5/88 olevassa 2 artiklassa määrätystä suojalausekkeesta annetun asetuksen (ETY) N:o 4279/88 voimassaolon jatkamisesta



Virallinen lehti nro L 280 , 24/09/1992 s. 0001 - 0001

Suomenk. erityispainos Alue 11 Nide 20 s. 0013

Ruotsink. erityispainos Alue 11 Nide 20 s. 0013



NEUVOSTON ASETUS (ETY) N:o 2760/92, annettu 21 päivänä syyskuuta 1992, pöytäkirjan N:o 3 muuttamisesta tehdyn ETY PIslanti-sekakomitean päätöksessä N:o 5/88 olevassa 2 artiklassa määrätystä suojalausekkeesta annetun asetuksen (ETY) N:o 4279/88 voimassaolon jatkamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Islannin tasavallan välinen sopimus() allekirjoitettiin 22 päivänä heinäkuuta 1972, ja se tuli voimaan 1 päivänä huhtikuuta 1973, käsitteen "peräisin olevat tuotteet" (alkuperätuotteet) määrittelemistä ja hallinnollisen yhteistyön menetelmiä koskevaa pöytäkirjaa N:o 3, joka on mainitun sopimuksen erottamaton osa, muutettiin 16 päivänä joulukuuta 1988 tehdyllä ETY PIslanti-sekakomitean päätöksellä N:o 5/88() kasautumista koskevien sääntöjen yksinkertaistamiseksi; mainitun päätöksen 2 artiklassa on määrätty erityisestä suojalausekkeesta, neuvosto antoi 21 päivänä joulukuuta 1988 asetuksen (ETY) N:o 4279/88() mainitun lausekkeen täytäntöönpanemista koskevien yksityiskohtaisten sääntöjen vahvistamiseksi, ETY PIslanti-sekakomitean päätöstä N:o 5/88 ja asetusta (ETY) N:o 4279/88 sovellettiin 31 päivään joulukuuta 1991, ja ETY PIslanti-sekakomitea teki 29 päivänä heinäkuuta 1992 päätöksen N:o 2/92() päätöksen N:o 5/88 voimassaolon jatkamisesta rajoittamattoman ajan 1 päivään tammikuuta 1992 myös 2 artiklassa määrätyn suojalausekkeen osalta; tämän vuoksi on tarpeen jatkaa myös asetuksen (ETY) N:o 4279/88 voimassaoloa, ON ANTANUT TÄMÄN ASETUKSEN: 1 artikla Asetuksen (ETY) N:o 4279/88 voimassaoloa jatketaan rajoittamattomaksi ajaksi. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivään tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä syyskuuta 1992. Neuvoston puolesta Puheenjohtaja J. GUMMER () EYVL N:o L 301, 31.12.1972, s. 2 () EYVL N:o L 381, 31.12.1988, s. 10 () EYVL N:o L 381, 31.12.1988, s. 29 () EYVL N:o L 280, 24.9.1992, s. 52
Komission asetus (ETY) N:o 2833/92, annettu 29 päivänä syyskuuta 1992, tukien määristä yhteisöstä peräisin olevien viljatuotteiden toimittamiseksi Kanariansaarille annetun asetuksen (ETY) N:o 1832/92 muuttamisesta



Virallinen lehti nro L 285 , 30/09/1992 s. 0027 - 0027

Suomenk. erityispainos Alue 3 Nide 45 s. 0093

Ruotsink. erityispainos Alue 3 Nide 45 s. 0093



KOMISSION ASETUS (ETY) N:o 2833/92, annettu 29 päivänä syyskuuta 1992, tukien määristä yhteisöstä peräisin olevien viljatuotteiden toimittamiseksi Kanariansaarille annetun asetuksen (ETY) N:o 1832/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1) ja erityisesti sen 3 artiklan 4 kohdan, sekä katsoo, että komission asetuksella (ETY) N:o 1832/92(2) vahvistetaan tukien määrät yhteisöstä peräisin olevien viljatuotteiden toimittamiseksi Kanariansaarille; yhteisön Euroopan puoleisessa osassa ja maailmanmarkkinoilla viljatuotteiden kursseissa ja hinnoissa tapahtuneiden muutosten vuoksi on syytä vahvistaa Kanariansaarten hankintatuki uudelleen liitteessä olevien määrien mukaan, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1832/92 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 13 (2) EYVL N:o L 185, 3.7.1992, s. 26 LIITE >TAULUKON PAIKKA>
KOMISSION ASETUS (ETY) N:o 3588/92, annettu 11 päivänä joulukuuta 1992, asetuksen (ETY) N:o 223/90 muuttamisesta yhteisön rahoitusosuuden osalta sovellettaessa asetuksessa (ETY) N:o 2328/91 tarkoitettuja toimenpiteitä Portugalissa



Virallinen lehti nro L 364 , 12/12/1992 s. 0027 - 0027

Suomenk. erityispainos Alue 3 Nide 46 s. 0201

Ruotsink. erityispainos Alue 3 Nide 46 s. 0201



KOMISSION ASETUS (ETY) N:o 3588/92, annettu 11 päivänä joulukuuta 1992, asetuksen (ETY) N:o 223/90 muuttamisesta yhteisön rahoitusosuuden osalta sovellettaessa asetuksessa (ETY) N:o 2328/91 tarkoitettuja toimenpiteitä Portugalissa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91() ja erityisesti sen 31 artiklan 2 kohdan, sekä katsoo, että asetuksessa (ETY) N:o 2328/91 tarkoitettuihin toimenpiteisiin vuosille 1992 ja 1993 käytettävissä olevien talousarviomäärärahojen avulla Portugalin osalta vahvistetussa yhteisön tukikehyksessä, siltä osin kuin kyseessä on eri rakennerahastojen tukitoimenpiteistä, komission asetuksessa (ETY) N:o 223/90(), sellaisena kuin se on viimeksi muutettuna asetuksella (ETY) N:o 3126/91(), vahvistettu yhteisön rahoitusosuus on kyseisen jäsenvaltion osalta ja vuosille 1992 ja 1993 mahdollista korottaa 75 prosenttiin, ja tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 223/90 liite I seuraavasti: 1. Poistetaan ensimmäisestä luetelmakohdasta sana "Portugali". 2. Lisätään ensimmäisen luetelmakohdan edelle seuraava luetelmakohta: " P Portugali 75 %" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Edellä 1 artiklan 1 kohtaa voidaan soveltaa maan viljelykäytöstä poistamiseen liittyviin menoihin 1 päivään tammikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä joulukuuta 1992. Komission puolesta Ray MAC SHARRY Komission jäsen ()()() () EYVL N:o L 218, 6.8.1991, s. 1 () EYVL N:o L 22, 27.1.1990, s. 62 () EYVL N:o L 296, 26.10.1991, s. 32
Komission asetus (ETY) N:o 3720/92, annettu 22 päivänä joulukuuta 1992, tuoreiden hedelmien ja vihannesten laatutarkastuksista annetun asetuksen (ETY) N:o 2251/92 muuttamisesta



Virallinen lehti nro L 378 , 23/12/1992 s. 0032 - 0032

Suomenk. erityispainos Alue 3 Nide 47 s. 0009

Ruotsink. erityispainos Alue 3 Nide 47 s. 0009



KOMISSION ASETUS (ETY) N:o 3720/92, annettu 22 päivänä joulukuuta 1992, tuoreiden hedelmien ja vihannesten laatutarkastuksista annetun asetuksen (ETY) N:o 2251/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1754/92(2), ja erityisesti sen 3 artiklan 5 kohdan, 8 artiklan, 10 artiklan 1 kohdan ja 12 artiklan 3 kohdan, sekä katsoo, että komission asetuksessa (ETY) N:o 2251/92(3) annetaan tuoreiden hedelmien ja vihannesten laatutarkastuksia koskevat yksityiskohtaiset säännöt; tässä asetuksessa ja erityisesti sen saksankielisessä toisinnossa esiintyy tiettyjä asiasisältöä koskevia virheitä ja kielivirheitä; nämä virheet olisi korjattava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2251/92 3 artiklan 7 kohdan toisen alakohdan ilmaisu "komission asetuksen (ETY) N:o 920/89 liitteen" ilmaisulla "komission asetuksen (ETY) N:o 920/89 liitteen III". 2 artikla Asetuksen (ETY) N:o 2251/92 2, 3 ja 4 artiklaan sekä sen liitteisiin on tehty korjaus. Tämä korjaus koskee ainoastaan asetuksen saksankielistä toisintoa. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 180, 1.7.1992, s. 23 (3) EYVL N:o L 219, 4.8.1992, s. 9
Komission asetus (ETY) N:o 3587/92, annettu 11 päivänä joulukuuta 1992, hampunsiementen erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 3164/89 muuttamisesta



Virallinen lehti nro L 364 , 12/12/1992 s. 0026 - 0026

Suomenk. erityispainos Alue 3 Nide 46 s. 0200

Ruotsink. erityispainos Alue 3 Nide 46 s. 0200



KOMISSION ASETUS (ETY) N:o 3587/92, annettu 11 päivänä joulukuuta 1992, hampunsiementen erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 3164/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hampunsiemeniä koskevista erityistoimenpiteistä 24 päivänä marraskuuta 1988 annetun neuvoston asetuksen (ETY) N:o 3698/88(), sellaisena kuin se on muutettuna asetuksella (ETY) N:o 2050/92(), ja erityisesti sen 2 artiklan 3 kohdan, sekä katsoo, että hampunsiemeniä koskevien erityistoimenpiteiden soveltamista koskevista yksityiskohtaisista säännöistä 23 päivänä lokakuuta 1989 annetun komission asetuksen (ETY) N:o 3164/89() 2 artiklassa säädetään erityisesti, että pellavansiementen tuki myönnetään ainoastaan aloille, joista on tehty kylvettyjen alojen ilmoitus kuitupellavan ja hampun tukea koskevista yksityiskohtaisista säännöistä 28 päivänä huhtikuuta 1989 annetun komission asetuksen (ETY) N:o 1164/89(), sellaisena kuin se on viimeksi muutettuna asetuksella (ETY) N:o 3569/92(), 5 artiklan säännösten mukaisesti; näissä säännöksissä säädetään, että suhteellisuusperiaatteen vaatimukset ja kyseisen tukijärjestelmän moitteeton toiminta huomioon ottaen pellavan kiinteästä hehtaarituesta menetetään osa sen mukaan, kuinka myöhässä ilmoitus jätetään; samoista syistä olisi säädettävä, että myös hampunsiementen tuesta menetettävä osa suhteutetaan samalla tavalla, tämän vuoksi olisi muutettava kyseisiä säännöksiä ja ulotettava markkinointivuodesta 1991/1992 tästä toimenpiteestä tuleva hyöty asianomaisiin, jotka hakevat sitä ennen määrättyä päivämäärää, ja tämä asetus on rasvojen hallintokomitean lausunnon mukainen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3164/89 2 artiklan 3 kohta seuraavasti: "3. Asetuksen (ETY) N:o 1164/89 5 artiklan 1 kohdan, 7 artiklan sekä 8 artiklan 1 kohdan toisen alakohdan ja 4 kohdan säännöksiä sekä asetusta (ETY) N:o 1164/89 muuttavan komission asetuksen (ETY) N:o 3569/92(*) 2 artiklan toisen alakohdan säännöksiä sovelletaan hampunsiementen tuen osalta. (*) EYVL N:o L 362, 11.12.1992, s. 49" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä joulukuuta 1992. Komission puolesta Ray MAC SHARRY Komission jäsen ()()()()() () EYVL N:o L 325, 29.11.1988, s. 2 () EYVL N:o L 215, 30.7.1992, s. 8 () EYVL N:o L 307, 24.10.1989, s. 22 () EYVL N:o L 121, 29.4.1989, s. 4 () EYVL N:o L 362, 11.12.1992, s. 49
KOMISSION ASETUS (ETY) N:o 140/93, annettu 27 päivänä tammikuuta 1993, kaseiinin ja kaseinaattien valmistukseen tarkoitetulle rasvattomalle maidolle annettavan tuen myöntämisestä annetun asetuksen (ETY) N:o 2921/90 muuttamisesta



Virallinen lehti nro L 019 , 28/01/1993 s. 0015 - 0015

Suomenk. erityispainos Alue 3 Nide 48 s. 0053

Ruotsink. erityispainos Alue 3 Nide 48 s. 0053



KOMISSION ASETUS (ETY) N:o 140/93, annettu 27 päivänä tammikuuta 1993, kaseiinin ja kaseinaattien valmistukseen tarkoitetulle rasvattomalle maidolle annettavan tuen myöntämisestä annetun asetuksen (ETY) N:o 2921/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2071/92(2), ja erityisesti sen 11 artiklan 3 kohdan, sekä katsoo, että komission asetuksen (ETY) N:o 2921/90(3), sellaisena kuin se on viimeksi muutettuna asetuksella (ETY) N:o 1939/92(4), 2 artiklan 1 kohdassa vahvistetaan kaseiiniksi tai kaseinaateiksi jalostetulle rasvattomalle maidolle annettavan tuen taso; näiden tuotteiden markkinoiden kehitys huomioon ottaen ja toisaalta rasvattoman maitojauheen markkinoiden kehitys huomioon ottaen on syytä vähentää tuen määrää, ja maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2921/90 2 artiklan 1 kohdassa määrä "7,00 ecua" määrällä "6,30 ecua". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä maaliskuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä tammikuuta 1993. Komission puolesta René STEICHEN Komission jäsen (1) EYVL N:o L 148, 28.6.1968, s. 13 (2) EYVL N:o L 215, 30.7.1992, s. 64 (3) EYVL N:o L 279, 11.10.1990, s. 22 (4) EYVL N:o L 196, 15.7.1992, s. 17
Neuvoston asetus (ETY) N:o 744/93, annettu 17 päivänä maaliskuuta 1993, yleisistä säännöistä muiden tuotteiden kuin hedelmien ja vihannesten Portugaliin toimittamista koskevan täydentävän järjestelmän soveltamisesta



Virallinen lehti nro L 077 , 31/03/1993 s. 0011 - 0011

Suomenk. erityispainos Alue 3 Nide 48 s. 0267

Ruotsink. erityispainos Alue 3 Nide 48 s. 0267



NEUVOSTON ASETUS (ETY) N:o 744/93, annettu 17 päivänä maaliskuuta 1993, yleisistä säännöistä muiden tuotteiden kuin hedelmien ja vihannesten Portugaliin toimittamista koskevan täydentävän järjestelmän soveltamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 43 artiklan, ottaa huomioon Espanjan ja Portugalin liittymisasiakirjan ja erityisesti sen 234 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että asetuksessa (ETY) N:o 569/86(2) määritetään täydentävän kaupan järjestelmän yleiset soveltamissäännöt, kyseisen asetuksen mukaan kaupan valvonta tapahtuu rajalla lupajärjestelmän perusteella; sellaisten sisämarkkinoiden toteuttaminen, joilla ei ole sisäisiä rajoja ja joihin Portugali on laajalti yhdentynyt, tekee tarpeelliseksi uuden tuontimaassa harjoitettavan valvontajärjestelmän käyttöön ottamisen, on aiheellista alkaa soveltaa Portugalin ja muiden jäsenvaltioiden välisten toimitusten osalta yleisistä säännöistä muiden tuotteiden kuin hedelmien ja vihannesten toimittamista Espanjaan koskevan täydentävän järjestelmän soveltamisesta 28 päivänä joulukuuta 1992 annetun neuvoston asetuksen (ETY) N:o 3817/92(3) säännöksiä, ja kyseisen asetuksen soveltamisen ulottaminen Portugalin kanssa käytävään kauppaan johtaa asetuksen (ETY) N:o 569/86 kumoamiseen, ON ANTANUT TÄMÄN ASETUKSEN: 1 artikla Asetuksen (ETY) N:o 3817/92 säännöksiä sovelletaan myös Portugaliin suuntautuvien muiden tuotteiden kuin hedelmien ja vihannesten toimituksiin. 2 artikla Kumotaan asetus (ETY) N:o 569/86. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1993. Neuvoston puolesta Puheenjohtaja B. WESTH (1) EYVL N:o C 21, 25.1.1993 (2) EYVL N:o L 55, 1.3.1986, s. 106. Asetus sellaisena kuin se on viimeksi muutettuna asetuksella (ETY) N:o 3296/88 (EYVL N:o L 293, 27.10.1988, s. 7) (3) EYVL N:o L 387, 31.12.1992, s. 12
Neuvoston asetus (ETY) N:o 1211/93, annettu 17 päivänä toukokuuta 1993, viinien, rypäletäysmehujen ja rypälemehujen tuonnin yleisistä säännöistä annetun asetuksen (ETY) N:o 2390/89 muuttamisesta



Virallinen lehti nro L 123 , 19/05/1993 s. 0004 - 0004

Suomenk. erityispainos Alue 3 Nide 49 s. 0216

Ruotsink. erityispainos Alue 3 Nide 49 s. 0216



NEUVOSTON ASETUS (ETY) N:o 1211/93, annettu 17 päivänä toukokuuta 1993, viinien, rypäletäysmehujen ja rypälemehujen tuonnin yleisistä säännöistä annetun asetuksen (ETY) N:o 2390/89 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (), ja erityisesti sen 70 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 2390/89 () 1 artiklan 2 kohdassa ja 2 artiklassa säädetään tuontimahdollisuuksista niistä kolmansista maista peräisin oleville viinituotteille, jotka ovat antaneet alkuperä- ja vaatimustenmukaisuustodistusta sekä määritysselostetta koskevat erityistakeet; saman asetuksen 3 artiklan 2 kohdassa rajataan nämä mahdollisuudet koskemaan 30 päivänä huhtikuuta 1993 päättyvää koeaikaa; kun otetaan huomioon tulevan järjestelmän käyttöönottoon tarvittavat tutkimukset, olisi pidennettävä edellä mainittua aikaa vuodella, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2390/89 3 artiklan 2 kohdan päivämäärä "30 päivään huhtikuuta 1993" päivämäärällä "30 päivään huhtikuuta 1994". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä toukokuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä toukokuuta 1993. Neuvoston puolesta Puheenjohtaja J. HILDEN () EYVL N:o L 84, 27.3.1987, s. 1. Asetusta on viimeksi muutettu asetuksella (ETY) N:o 1756/92 (EYVL N:o L 180, 1.7.1992, s. 27). () EYVL N:o L 232, 9.8.1989, s. 7. Asetusta on viimeksi muutettu asetuksella (ETY) N:o 3200/92 (EYVL N:o L 319, 4.11.1992, s. 1).